Невероятно: Тийнейджър отслабна с 320 кила за 4 месеца - Вестник Утро
Невероятно: Тийнейджър отслабна с 320 кила за 4 месеца
Свят | От: БЛИЦ | 4 февруари 2014, 20:40 | коментара
Саудитец на 17 години, който доскоро бе най-тежкият тийнейджър в света, е отслабнал с 320 килограма за 4 месеца, съобщи CNN. Така младежът е поставил серия рекорди, включително за най-бързо отслабване.Халид Мохсен ал Шаери бил 610 килограма през лятото на 2013 година. Той страдал и от тежка депресия заради състоянието си. През август крал Абдула наредил момчето да бъде настанено за лечение в болницата "Крал Фахд" в Рияд. Само за 4 месеца с помощта на лекарите Халид свалил над половината от рекордното си тегло. През първите 3 месеца той отслабнал със 150 кг, а след това му била направена операция, с която били свалени още 170 килограма, обясняват лекарите.
Сега лечението на младежа продължава, но състоянието му е далеч по-добро, обясняват от болницата. Лечението му вече е в напреднала фаза, разказва един от лекуващите лекари, д-р Айед ал Кахтани. Медикът обяснява, че сърцето и белите дробове на младежа работят нормално и лекарите са отчели значително повишаване на мускулната сила, като пациентът вече можел да движи краката си. По-рано Халид спял на 3 легла, а вече се побира в едно. Освен това вече бил в много по-добро настроение отпреди. Направили му и специална инвалидна количка, която е най-голямата в света.
За младежа се грижат 21 консултанти и 15 медицински сестри. Хранят го със специална храна, внесена от САЩ.